Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sai varmistettua sopimuksen -
hallituksen muodostamiseksi juuri ennen määräajan päättymistä.
USA:n ulkoministeri Kerry vaatii taukoa saudien johtaman koalition -
pommituksiin Jemenin huthikapinallisia vastaan, -
jotta ruoka- ja lääkeapu pääsisi perille taistelujen keskellä oleville ihmisille.
YK ryhtyy kolmanteen ponnistukseen -
tuodakseen Syyrian taistelevia osapuolia lähemmäs toisiaan.
Pääministeri Netanjahu sai varmistettua sopimuksen -
hallituksen muodostamiseksi juuri ennen määräajan päättymistä.
Hänen koalitionsa tulee hallitsemaan -
niukalla enemmistöllä parlamentissa.
Onnittelut, Israelilla on nyt hallitus, joka ei ole oikeistolaisten, -
vasemmistolaisten tai keskustalaisten hallitus.
Se on kaikkien israelilaisten hallitus.
Kävin tänä iltana erittäin hyvän keskustelun pääministerin kanssa.
Kerroin hänelle, että Juutalainen koti -puolue aikoo liittyä -
hänen johtamaansa kansalliseen hallitukseen.
Ryhmät aikovat työskennellä läpi yön -
koalitiosopimuksen yksityiskohtien kimpussa.
Sovimme pääministerin kanssa, että ryhmät pyrkivät tosissaan -
saavuttamaan toivotun tuloksen lähitunteina.
Haluan kiittää sinua, herra pääministeri, ja sanoa selvästi:
Tuemme ja autamme sinua kaikin voimin maamme parhaaksi -
ja johtamasi hallituksen menestymisen puolesta.
Meillä ei ole toista maata. Haluan lisäksi kiittää ryhmiä.
Tehtävä ei ole ollut helppo, -
mutta minusta lopputulos on hyvä ja arvokas kaikkien kannalta.
Uskon, että tämä hallitus suoriutuu kaudestaan -
ja tuo toivoa tälle loistavalle kansalle. Aiomme puurtaa sen eteen.
Pääministeri Netanjahu on kamp- paillut koalition muodostamiseksi -
lähes 2 kk:n ajan saatuaan helpon vaalivoiton, sekä entisen liittolaisen,-
ulkoministeri Liebermanin hylättyä hänet viime viikolla.
Paria tuntia ennen määräajan päättymistä -
Netanjahun Likud-puolue sinetöi sopimuksen -
Juutalainen koti -puolueen kanssa.
Juutalainen koti -, Tooran juutalaisuus -, -
Shas- ja Kulanu-puolueiden kanssa Likudin johtama hallitus -
hallitsee vain 61 paikalla 120-paikkaista knessetiä.
Näin niukka enemmistö tekee Netanjahusta haavoittuvaisen -
eri tahoilta esitetyille vaatimuksille.
Israelin politiikan perinteinen epävakaus jatkunee.
Kiitos Naftali, kiitos kaikille.
Haluan ensinnäkin kiittää teitä siitä panostuksesta, -
jonka olette antaneet neuvotteluille kuluneiden viikkojen aikana.
Varmasti kukaan ei ollut yllättynyt, -
että neuvottelut veivät aikaa ryhmien moninaisuuden takia.
Yllättävää ei ollut silti sekään, että neuvottelut päättyivät ajoissa.
Aika on kuitenkin vähissä. Aion soittaa hyvin pian -
presidentille ja parlamentin puhemielle ja kertoa, -
että sain muodostettua hallituksen.
Hallitus on kaiken lisäksi muodostettava jo ensi viikolla.
Aiomme luoda vahvan ja vakaan hallituksen israelilaisia varten.
Olen sanonut, että 61 on hyvä luku ja 61+ vielä parempi.
Luku 61 aloittaa sen.
Meillä on paljon puuhaa edessämme. Ehdotan, että lähdemme nyt töihin.
Onnea meille kaikille ja Israelin kansalle.
Uuden hallituksen odotetaan vannovan virkavalan maanantaina.
Israelilaiset ovat huolissaan hallituksen vakaudesta -
Netanjahun niukan parlamenttienemmistön vuoksi.
Olen iloinen, että saimme nyt halli- tuksen. Odotimme liian kauan.
Vahinko, ettei hallitus ole vahvempi, -
koska valtaosa Israelissa äänesti oikeistoa.
Olen kyllä tyytyväinen, -
että Netanjahu sai muodostettua uuden hallituksen.
Toisaalta en ole yhtä iloinen siitä, miten asia hoidettiin.
Pieni koalitio ei ole meille hyväksi.
Olisi jo aika hallituksen ja knessetin jäsenten istua alas -
pohtimaan yhdessä ratkaisua ja uudenlaista vaalijärjestelmää.
Pääministerin ei pitäisi joutua pelkäämään -
uusia vaaleja vuoden tai kahden välein.
Hallituksesta voisi tulla yllättävänkin vakaa, -
kun se on täysin homogeeninen: Hallitus olisi kokonaan oikeistolainen -
ja keskityttäisiin sosioekonomisiin asioihin, -
joihin kaikki hallituspuolueet voivat yhtyä.
Hallituksen voi tehdä epävakaaksi, -
jos sitä painostetaan kansainvälisesti myönnytyksiin.
Rakettien lennettyä hiljattain Tel Aviviin, -
israelilaiset eivät halua myönnytyksiä, ennen kuin palestiinalaisilla -
ja arabimaailmalla on vakaampi johto.
USA:n ulkoministeri Kerry matkusti Saudi-Arabiaan -
painostaakseen taukoa saudien johtaman liittouman pommituksiin -
Jemenin huthikapinallisia vastaan.
Tavoitteena on saada ruoka- ja lääkeapu -
perille taistelujen keskelle jääneille ihmisille.
Ulkoministeri Kerry sanoi USA:n olevan syvästi huolissaan -
pahenevasta humanitaarisesta tilanteesta Jemenissä.
Kerry kertoi keskustelleensa Iranin ulkoministeri Zarifin kanssa -
taivutellakseen myös Iranin tukemat huthitaistelijat tulitaukoon.
Saudi-johtoinen arabikoalitio aloitti 26.3. ilmaiskut -
Jemenin huthitaistelijoita vastaan.
Jemenin entiselle presidentille Salehille uskolliset joukot -
tukevat hutheja, jotka ovat vallanneet laajoja alueita Jemenissä, -
myös pääkaupungin Sanaan. Saudi-Arabian mukaan -
operaation tavoite on palauttaa presidentti Hadin hallitus valtaan.
Huthit puolestaan sanovat taistelevansa -
al-Qaidan islamisteja ja korruptiota vastaan.
Saudien iskujen vaikutukset näyttävät toistaiseksi vähäisiltä.
Huthimiliisit taistelivat tiensä keskiviikkona Adenin seudulle, -
jossa Hadin hallitus toimi hetken Sanaasta karkotuksen jälkeen.
Hadin oli paettava Saudi-Arabiaan huthien Adenin-iskujen takia.
Nyt sodan runtelemaan Syyriaan.
YK on aloittanut kolmannen suuren ponnistuksen -
tuodakseen Syyrian taistelevat osapuolet lähemmäs toisiaan.
YK toivoo, että Syyrian aseelliset vastarintaryhmät saapuvat Geneveen.
YK:n välityksellä käydyt Syyrian hallituksen ja opposition neuvottelut -
epäonnistuivat vuosi sitten.
YK:n Syyrian-lähettiläs De Mistura ei ole nyt liikkeellä suurin tavoittein.
Hän aikoo kuunnella yli 40 ryhmän näkökantoja yksitellen -
seuraavan 6-8 viikon ajan, mahdollisesti pidempäänkin.
Näissä keskusteluissa ei ole alkua, keskivaihetta tai loppua, -
ei suurta pyöreää pöytää ja monenvälisiä edustajia -
eikä suuria julkilausumia lopuksi.
Eivätkä nämä ole vielä rauhanneuvotteluja.
Nämä ovat suljettuja, -
matalan profiilin erillisiä ja strukturoituja keskusteluja -
osapuolten kanssa Syyrian kriisistä, -
siitä mitä on vielä edessä, kuin myös määränpäästä:
Pystyvätkö he kuvittelemaan Syyrian, -
joka olisi rauhassa itsensä kanssa.
Keskustelut ovat välttämätöntä pohjatyötä, -
ennen kuin voimme edes päästä neuvottelupöydän ääreen.
De Mistura haluaa katsoa, löytyykö kansainväliseltä yhteisöltä -
yksimielisyyttä Syyrian suhteen, -
ja onko sopimukseen liittyviä kuiluja saatu kurottua umpeen.
Diplomaattien mukaan -
Syyrian verinen sota, jossa on kuollut jo yli 200 000 ihmistä, -
on kuitenkin muuttunut:
ISIS hallitsee suurinta osaa Syyrian koillisosista, -
ja USA on puolestaan selvästi lähentynyt Irania, -
joka tukee Syyrian presidentti Assadia.
Kiitos seurasta!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman